paragraph_text: Potomac je rijeka u SAD-u, dužine 652 km koja se ulijeva u zaljev Chesapeake na obali Atlantskog oceana. Rijeka ima dva izvora. Sjeverna grana izvire kod Fairfax Stonea, na spoju okruga Grant, Tucker i Preston u saveznoj državi Zapadna Virginia. Južna grana izvire u blizini grada Hightown na sjeveru okruga Highland, savezna država Virginia. Dvije grane se spajaju u Potomac istočno od Green Springa u okrugu Hampshire, Zapadna Virginia.